cyanic-selkie/wikianc huggingface dataset:
சுசில் கொய்ராலா
மேற்கோள்கள்
பகுப்பு:1939 பிறப்புகள் பகுப்பு:2016 இறப்புகள் பகுப்பு:நேபாள அரசியல்வாதிகள் பகுப்பு:நேபாள பிரதம அமைச்சர்கள்
துடுப்பதி காசிவிசுவநாதர் கோயில்
பெருந்துறை காசிவிஸ்வநாதசுவாமி கோயில் தமிழ்நாட்டில் ஈரோடு மாவட்டம், பெருந்துறை என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் காசிவிஸ்வநாதசுவாமி, விசாலாட்சி சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன.
மேற்கோள்கள்
பகுப்பு:ஈரோடு மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பேகம் அசரத் மகால்
பேகம் அசரத் மஹால் 1857 இல் பிரித்தானியக் கிழக்கிந்தியக் கம்பெனிக்கு எதிராகப் போரிட்ட வீரப்பெண்மணி ஆவார். அசரத் பேகம் ஆவாதில் உள்ள ஃபைசாபாத்தில் பிறந்தவர். எனவே ஆவாத் பேகம் என்றும் அறியப்பட்டார்.இவர் 1820ஆம் ஆண்டில் பிறந்தார்
1857–58 கிளர்ச்சியின் போது பேகம் தனது ஆதரவாளர்களோடு கிழக்கிந்தியக் கம்பெனிக்கு எதிராகப் போரிட்டார். லக்னோவைக் கைப்பற்றவும் செய்தார். ஆனால் மீண்டும் ஆங்கிலப் படையிடம் லக்னோவை இழக்க நேரிட்டதால் பேகம் பின்வாங்கினார். இந்திய மன்னர்கள் யாரும் புகலிடம் அளிக்க முன்வராததால் நேபாளத்திற்குத் தப்பி ஓடினார் பேகம். அங்கும் அவருக்குப் புகலிடம் மறுக்கப்பட்டது. பின்னர் தங்க அனுமதிக்கப்பட்டார். இமயமலைக் காடுகளிலேயே தன் இறுதிக்காலத்தைக் கழித்தார் பேகம்.
thumb|250px|லக்னோவில் அமைந்துள்ள பேகம் அசரத் மகாலின் நினைவகத்தின் தோற்றம் லக்னோவில் அசரத் பேகமின் நினைவாக பளிங்குக் கல்லால் ஆன நினைவகத்தை மாநில அரசு அமைத்துள்ளது. இந்திய அரசும் பேகமின் நினைவாக ஒரு அஞ்சல் தலை வெளியிட்டுள்ளது.
மேற்கோள்கள்
பகுப்பு:இந்திய விடுதலைப் போராட்ட வீரர்கள் பகுப்பு:இந்திய விடுதலைப் போராட்ட வீராங்கனைகள் பகுப்பு:1820 பிறப்புகள் பகுப்பு:1879 இறப்புகள் பகுப்பு:இந்திய அரச குடும்பப் பெண்கள் பகுப்பு:இந்திய முஸ்லிம்கள் பகுப்பு:இந்திய முஸ்லிம் பெண்கள்
பவானித் தீவு, விசயவாடா
பவானித் தீவு (Bhavani Island) என்பது இந்திய நாட்டின் ஆந்திரப்பிரதேச மாநிலத்தில் உள்ள விசயவாடா நகரின் அருகில் பாயும் கிருட்டினா நதியின் மத்தியில் அமைந்துள்ள ஒரு தீவாகும். பிரகாசம் குறுக்கணையின் நீரோட்டத்திற்கு எதிர்த் திசையில் இத்தீவு அமைந்துள்ளது. 133 ஏக்கர் பரப்பளவில் அமைந்துள்ள இத்தீவு மிகப்பெரிய ஆற்றுத் தீவுகளில் ஒன்றாக கருதப்படுகிறது.
பெயர்க் காரணம்
துர்கா தேவி தெய்வத்தின் இருப்பிடம் கனகதுர்கா கோவிலாகும். துர்கா தேவிக்கு பவானி என்று வேறு பெயரும் இருக்கிறது. இத்துர்கா தேவி வாழும் கோவிலுக்குப் பக்கத்தில் இத்தீவு அமைந்துள்ளதால் பவானித் தீவு எனப்பெயர் பெற்றது.
சுற்றுலா மேம்பாடு
ஆந்திரப் பிரதேச சுற்றுலா வளர்ச்சி கழகம் பவானித் தீவை ஒரு சுற்றுலாத்தளமாக மாற்றும் திட்டத்திற்கு அடிகோலி முயற்சி மேற்கொண்டது. சில்பரமம் என்ற கலை மற்றும் கைத்தொழில் கிராமம் உருவாக்குதலையும் இத்திட்டத்தின் ஒரு பகுதியாக சேர்த்துக் கொண்டது. கொண்டப்பள்ளி பொம்மை தயாரிப்பாளர்கள் போல உள்ளூரில் உள்ள பாரம்பரியக் கைவினைக் கலைஞர்கள், நெசவாளர்கள் ஆகியோருக்கு இத்திட்டம் பெரும் உதவியாக இருந்தது.பவானித் தீவின் உள்கட்டமைப்பு வசதிகளை மேம்படுத்தும் திட்டங்களில் ஆந்திரப் பிரதேச சுற்றுலா வளர்ச்சி கழகம் ஈடுபட்டது. கிராமப்புற அருங்காட்சியகம், விளையாட்டுகள், தங்கும் குடில்கள், ஆற்றங்கரைப் பூங்காக்கள் மற்றும் கயிற்றுப் பாதைகள் போன்ற செயல்பாடுகள் மூலம் சுற்றுலாப் பயனிகளைக் கவர்ந்திழுப்பதில் கவனம் செலுத்தியது.
மேற்கோள்கள்
பகுப்பு:ஆந்திரப் பிரதேசத்தின் தீவுகள் பகுப்பு:கிருஷ்ணா மாவட்டம்
நம்பி நாராயணன்
நம்பி நாராயணன், இந்திய அறிவியலாளர் மற்றும் இந்திய விண்வெளி ஆய்வு மையத்தின் முன்னாள் அதிகாரி ஆவார். கடுங்குளிரியல் ஆய்வுத் திட்டங்களில் முதன்மையாகச் செயல்பட்டவராவார். மத்தியப் புலனாய்வுத் துறையால் தவறுதலாக 1994ல் உளவு பார்த்தல் குற்றத்திற்காகக் கைது செய்யப்பட்டு, பின்னர் 1998ல், இந்திய உச்ச நீதிமன்றத் தீர்ப்பையடுத்து விடுவிக்கப்பட்டார்.
இளமையும் கல்வியும்
பள்ளிப் படிப்பை நாகர்கோவிலிலும் மதுரை தியாகராஜர் பொறியியல் கல்லூரியில் பட்டப்படிப்பும், திருவனந்தபுரம் பொறியியல் கல்லூரியில் பட்ட மேற்படிப்பும் பயின்றார். பின்னர் பிரின்ஸ்டன் பல்கலைக்கழகத்திலும் படித்தார்.
பணி
1970களின் ஆரம்ப காலத்தில் ஆ. ப. ஜெ. அப்துல் கலாம் குழுவில் பணியாற்றிய போது, ஏவுவாகனத் திரவ எரிபொருள் நுட்பத்தை இந்தியாவில் அறிமுகப்படுத்தினார். திரவ எரிபொருள் இயந்திரங்களின் எதிர்காலத் தேவையை முன்கூட்டியே கணித்தார். இஸ்ரோவின் தலைவர் சதீஷ் தவான், யு. ஆர். ராவ் ஆகியோரின் ஆதரவுடன், 600 கிலோ அழுத்தம் கொண்ட முதல் திரவ உந்து வாகனத்தை 1970களில் வெற்றிகரமாக உருவாக்கினார்.
சர்ச்சையும், இழப்பீடும்
1994ல் மாலைத்தீவுகள் உளவு அதிகாரிகளுக்கு முக்கிய பாதுகாப்பு இரகசியங்களை வழங்கியதாகப் புகார் பதியப்பட்டது. பல சட்டரீதியான சிக்கல்களுக்குப் பிறகு 1996 மே மாதம் மத்திய புலனாய்வுத் துறையாலும், 1998 ஏப்ரலில் இந்திய உச்ச நீதிமன்றத்தாலும் குற்றச்சாட்டுகள் நிராகரிக்கப்பட்டன. .
பின்னர் மீண்டும் விண்வெளி ஆய்வு மையத்தில் சேர்ந்து சிறிய பணிகளைச் செய்துவந்தார். மனரீதியாகவும், உடல்ரீதியாகவும் நம்பி நாராயணன் பாதிக்கப்பட்டுள்ளதாக 1999 செப்டம்பரில் மனித உரிமைகள் ஆணையம் மூலம் கேரளம் அரசிடம் கோரப்பட்டு. 2001ல் ஐம்பது இலட்சம் ரூபாய் இழப்பீடு பெற்றுத் தரப்பட்டது. . 2001ல் பணியிலிருந்து ஓய்வு பெற்றார்.
நம்பி நாராயணனுக்கு கூடுதலாக ரூபாய் 1.30 கோடி இழப்பீடு வழங்க 27 டிசம்பர் 2019 அன்று கேரள அரசு முடிவு செய்துள்ளது.
வெளியிணைப்பு
பகுப்பு:1941 பிறப்புகள் பகுப்பு:வாழும் நபர்கள் பகுப்பு:இந்திய அறிவியலாளர்கள் பகுப்பு:கன்னியாகுமரி மாவட்ட நபர்கள் பகுப்பு:பத்ம விபூசண் விருது பெற்றவர்கள்
மடக்கு, இடைமடக்கு
இடைமடக்கு என்பது செய்யுளில் தொடை அமைக்கும் பாங்குகளில் ஒன்று,
மடக்கு என்பதன் வேறு வகை.
இது அணி வகையில் மடக்கணி எனப் பெயர் பெறும்.
யாப்பு வகையில் யமகம் என்னும் பாடல் நெறியோடு ஒப்புமை உடையது.
திரிபு என யாப்பு வகையாலும், திரிபணி என அணி வகையாலும் பெயர் பெற்ற மற்றொரு வகையும் உண்டு.
இந்த வகைப் பாடல்களைப் பாடிப் புலமை விளையாட்டு விளையாடிச் சில புலவர்கள் தம் சொல்வளத்தைப் புலப்படுத்துவர். இது 15ஆம் நூற்றாண்டில் வாழ்ந்த அருணகிரிநாதர் பாணி.
இளங்கோவடிகள் சிலப்பதிகாரத்தில் இடைமடக்குப் பாடல்களைப் பாடியுள்ளார். கானல்வரி என்பது நெய்தல் திணைக்கு உரிய இரங்கல் பாட்டு. கோவலன் யாழ் மீட்டிக்கொண்டு இதனைப் பாடுகிறான். பின்னர் மாதவியும் பாடுகிறாள்.
மேலும் அடியில் ஒருபகுதி மட்டும் திரிந்து வரும் இடைமடக்குக் பாடல்களும் உண்டு.
அடிக்குறிப்பு
பகுப்பு:தமிழ் மொழி வரலாறு
கொசூர் கம்பளபெருமாள் கோயில்
கொசூர் கம்பளபெருமாள் கோயில் தமிழ்நாட்டில் கரூர் மாவட்டம், கொசூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
ரப்திசாகர் விரைவு இரயில்
ரப்திசாகர் விரைவு இரயில் (Raptisagar Express) இந்தியாவில் ஓடும் ஓர் அதிவிரைவு இரயில் ஆகும். இது திருவனந்தபுரம் மத்திய இரயில் நிலையம் / எர்ணாகுளம் சந்திப்பு மற்றும் இந்தியாவின் கோரக்பூர் / பரவுனி சந்திப்புகளுக்கு இடையே வாராத்திற்கு மூன்று நாட்கள் இயங்குகிறது. கொல்லம், ஆலப்புழை, கொச்சி, திருச்சூர், பாலக்காடு, கோயம்புத்தூர், திருப்பூர், ஈரோடு, சேலம், சென்னை மத்திய,தொடர் வண்டி நிலையம் சிசயவாடா},கம்மம், வாரங்கல், ராமகுண்டம், நாக்பூர், போபால், ஜான்சி, கான்பூர், லக்னோ, கோண்டா மற்றும் பாசுட்டி முதலிய நகரங்களின் வழியாக ரப்தி சாகர் இரயில் ஓடுகிறது. இந்திய இரயில்வேயின் வடகிழக்கு தொடருந்து மண்டலம் (இந்தியா)}வடகிழக்கு தொடருந்து மண்டலம்]]/கிழக்கு மத்திய தொடருந்து மண்டலம் ஆகிய இரயில்வே மண்டலங்கள் இந்த அதிவிரைவு இரயிலை இயக்குகின்றன.
கொசூர் கம்பளபெருமாள் கோயில்
மேற்கோள்கள்
பகுப்பு:கரூர் மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ரப்திசாகர் விரைவு இரயில்
பெயர்க் காரணம்
அரேபிய கடலுக்கு அருகில் அமைந்துள்ள திருவனந்தபுரம் / கொச்சின் நகரங்களையும், ரப்தி நதி ஓடும் இடத்திலிருந்து கோரக்பூர் / பரவு னி ஆகிய நகரங்களையும் இந்த இரயில் இணைக்கிறது என்பதால் இந்த விரைவு இரயிலுக்கு "ரப்தி சாகர்" என்ற பெயர் கொடுக்கப்பட்டுள்ளது.
இரயில் பெட்டிகள் விவரம்
ரப்தி சாகர் விரைவு இரயிலில் மொத்தம் 24 இரயில் பெட்டிகள் இணைக்கப்பட்டுள்ளன. இவற்றில் இரண்டாம் வகுப்பு ஏசி மற்றும் மூன்றாம் வகுப்பு ஏசி பெட்டிகளும் குளிரூட்டப்பட்டு வருகின்றன.
ஓடும் நாட்கள்
கோரக்பூர் சந்திப்பிலிருந்து 12511 – என்ற எண்கொண்ட ரப்தி சாகர் அதிவிரைவு வண்டி ஒவ்வொரு ஞாயிறு, செவ்வாய், வெள்ளி கிழமைகளில் 6.35 மணி நேரத்திற்கு புறப்படுகிறது. திருவனந்தபுரம் மத்திய இரயில்நிலையத்தை மூன்றாவது நாள் 17.20 மணிக்கு சென்று சேர்கிறது.
12512 – என்ற எண்ணுடன் திருவனந்தபுரம் மத்திய இரயில் நிலையத்திலிருந்து புறப்படும் ரப்தி சாகர் அதி விரைவு இரயில் து ஒவ்வொரு ஞாயிறு., செவ்வாய் மற்றும் புதன்கிழமைகளில் மாலை 6:15 மணிக்கு புறப்பட்டு கோரக்பூர் சந்திப்பு இரயில் நிலையத்தை 3 ஆம் நாள் பிற்பகல் 15:20 மணிக்கு வந்தடைகிறது.
அட்டவணை
ரப்தி சாகர் அதிவிரைவு இரயில் 12512 என்ற எண்ணுடன்  திருவனந்தபுரம் மத்திய இரயில் நிலையத்திலிருந்து  செவ்வாய்க்கிழமை, புதன் மற்றும் ஞாயிறு கிழமைகளில் காலை 6.15  மணிக்கு புறப்பட்டு 3 வது நாள் மாலை 3.10   மணிக்கு கோரக்பூர் சந்திப்பை அடைகிறது. இதேபோல 12522 என்ற எண்ணுடன் வெள்ளிக்கிழமைகளில் எர்ணாகுளத்திலிருந்து புறப்படும் ரப்தி சாகர் விரைவு இரயில் மூன்றாவது நாள் இரவு 23.10 மணிக்கு பரவுனி சந்திப்பை அடைகிறது. 12511 என்ற எண்ணுடன் எதிர் வழியில் திரும்பும் இரயில் கோரக்பூர் / பரவுனியில் இருந்து வியாழக்கிழமை, வெள்ளி மற்றும் ஞாயிறு கிழமைகளில் காலை 6.35 மணிக்கு புறப்பட்டு 3  வது நாளில் மாலை 5.15  மணிக்கு திருவனந்தபுரம் மத்திய இரயில் நிலையத்தை அடைகிறது. இதேபோல 12521 என்ற எண்ணுடன் திங்கள் கிழமை இரவு 22.50 மணிக்கு பரவுனி சந்திப்பில் இருந்து புறப்படும் அதிவிரைவு நான்காம் நாள் 13 மணிக்கு எர்ணாகுளத்தை வந்தடைகிறது. ரப்திசாகர் அதிவிரைவு இரயில் அதன் பயணத்தின் போது மணிக்கு சுமார் 58 கிலோமீட்டர் வேகத்தில் பயணிக்கிறது.
மேற்கோள்கள்
பகுப்பு:தமிழகத்தில் தொடருந்து போக்குவரத்து
ஆசிரியத்தளை
யாப்பிலக்கணத்தில் செய்யுள்களின் உறுப்புக்களில் ஒன்றான தளைகளில் ஒரு வகையே ஆசிரியத்தளை ஆகும். ஆசிரியப்பா எனும் செய்யுள் வகைக்குச் சிறப்பாக உரியதாதலால் இத் தளை ஆசிரியத்தளை என வழங்கப்படுகின்றது.
ஆசிரியத்தளையின் இலக்கணம்
செய்யுளொன்றில் அடுத்துவரும் இரண்டு சீர்களுக்கு இடையே உள்ள தொடர்பே தளை ஆகும். இவ்விரு சீர்களுள் முதலில் வருவது நிலைச்சீர் எனவும் அடுத்து வருவது வருஞ்சீர் என அழைக்கப்படுகின்றன. ஆசிரியத்தளை அமைவதற்கு:
இதன் அடிப்படையில் இரண்டுவிதமான ஆசிரியத்தளைகள் அமைகின்றன.
எடுத்துக்காட்டு
மேலேயுள்ளது சிலப்பதிகாரத்தில் வரும் ஒரு ஆசிரியப்பா. இதை வாய்பாடாக எழுதுவதன்மூலம் எவ்வாறான தளைகள் அமைந்துள்ளன என்பதை இலகுவாக அறியமுடியும்.
செய்யுளிலுள்ள சீர் இணைகள் ஒவ்வொன்றையும் தனித்தனியாக எடுத்து அவற்றின் வாய்பாடுகளை ஆசிரியத்தளை அமையும் விதம் பற்றிய அட்டவணையுடன் ஒப்பிட்டால் எங்கெங்கே ஆசிரியத்தளைகள் அமைகின்றன என்பதை அறிய முடியும்.
வெளியிணைப்புக்கள்
பகுப்பு:யாப்பிலக்கணம்
கிராம கணக்குகள்
கிராம கணக்குகள், தமிழ்நாடு அரசின் வருவாய் துறையின் கீழ் உள்ள வருவாய் கிராமங்கள் தொடர்பான 24 வகையான கிராமக் கணக்குகளைப் பராமரிப்பது கிராம நிர்வாக அலுவலர் ஆவார்.
பசலி ஆண்டில் (1, சூலை முதல் 30, சூன்), சூன் 30ம் தேதிக்குள் நடைபெறும் ஜமாபந்தி அன்று கிராம நிர்வாக அலுவலர் பராமரித்த 24 வகையான கிராமக் கணக்குகளை சரக வருவாய் ஆய்வாளர், மண்டல துணை வட்டாட்சியர் மற்றும் வட்டாட்சியர் போன்றோர் தணிக்கை செய்வர்.
கிராம கணக்குப் பதிவேடுகள்
கிராம நிர்வாக அலுவலர் பராமரிக்க வேண்டிய 24 கிராமக் கணக்குப் பதிவேடுகள்:
வெளி இணைப்புகள்
பகுப்பு:வருவாய் துறை
நகப் பூச்சு
நகப் பூச்சு (Nail polish) ஒரு அரக்கு ஆகும், இது மனிதனின் கைவிரல் நகங்களினையோ, கால்விரல் நகங்களினையோ அலங்கரிப்பதற்காகவோ அல்லது பாதுகாப்பதற்காகவோ பூசப்படுகிறது. இது அலங்காரத்திற்காக மட்டுமின்றி நக உதிர்தலையும், விரிசலையும் தவிர்க்கிறது. இது ஆர்கானிக் பல்லுறுப்பிகளுடன் பல்வேறு கூட்டுப்பொருளால் ஆனது. மீண்டும் மிண்டும் 'நகப் பூச்சு' பூசுதல் நகங்களை பலவீனமாக்கும்.
பழங்காலத்திலிருந்தே மக்கள் மருதாணி மூலம் தங்கள் கை விரல் மற்றும் நகங்களை அழகுபடுத்திவருகின்றனர்.
சான்றுகள்
பகுப்பு:ஒப்பனை பகுப்பு:சீனக் கண்டுபிடிப்புக்கள் பகுப்பு:ஒப்பனைப் பொருட்கள்
எலூத்தேரியுஸ் (திருத்தந்தை)
திருத்தந்தை புனித எலூத்தேரியுஸ் (Pope Saint Eleuterus) (இறப்பு: கிபி 174) (Greek Ελευθέριος) கிபி சுமார் 174ஆம் ஆண்டிலிருந்து சுமார் 189 வரை உரோமை ஆயராகவும் திருத்தந்தையாகவும் ஆட்சிப்பொறுப்பில் இருந்தார். வரலாற்றில் இவர் 13ஆம் திருத்தந்தை ஆவார். வத்திக்கானிலிருந்து வெளியாகும் அதிகாரப்பூர்வமான "திருத்தந்தை ஆண்டுக் குறிப்பேடு" திருத்தந்தை எலூத்தேரியுஸ் 171இலிருந்து 177 வரை (அல்லது 185இலிருந்து 193 வரை) ஆட்சிசெய்தார் என்று கூறுகிறது. இன்றைய துருக்கியில் உள்ள எப்பீரஸ் பகுதியில் நிக்கோப்பொலிஸ் என்னும் பண்டைய கிரேக்க நகரில் அவர் பிறந்தார்.
பொதுநலவாய அரசுத் தலைவர்களின் மாநாடு 1971
முதலாவது பொதுநலவாய அரசுத் தலைவர்களின் மாநாடு (First Commonwealth Heads of Government Meeting) சிங்கப்பூரில் 1971 ஆம் ஆண்டு சனவரி 14 தொடக்கம் சனவரி 22 வரை இடம்பெற்றது. இம்மாநாட்டிற்கு அந்நாட்டின் பிரதமரும், அரசுத் தலைவருமான லீ குவான் யூ தலைமை வகித்தார்.
எலூத்தேரியுஸ் (திருத்தந்தை)
எலூத்தேரியுசின் சமகாலத்தவரான ஹெகேசிப்பஸ் என்பவர் கூற்றுப்படி, எலூத்தேரியுஸ் உரோமைத் திருச்சபையில் ஒரு திருத்தொண்டராக திருத்தந்தை அனிசேட்டஸ் காலத்திலும் (கிபி சுமார் 154-164), அதன் பின் திருத்தந்தை சொத்தேர் காலத்திலும் பணிசெய்துவிட்டு, சொத்தேரின் இறப்புக்குப் பின் திருத்தந்தையாகப் பதவி ஏற்றார் (கிபி சுமார் 174).
பொதுநலவாய அரசுத் தலைவர்களின் மாநாடு 1971
தென்னாப்பிரிக்காவுக்கு பிரித்தானியா ஆயுதங்கள் விற்பனை செய்வதாக எழுப்பப்பட்ட சர்ச்சைகளை அடுத்து எலிசபெத் மகாராணியை இம்மாநாட்டில் கலந்து கொள்ள வேண்டாம் என அன்றைய பிரித்தானியப் பிரதமர் எட்வர்ட் ஹீத் கேட்டுக் கொண்டதை அடுத்து அவர் கலந்து கொள்ளவில்லை. இதுவே 2013 ஆம் ஆண்டு வரை மகாராணி கலந்து கொள்ளாத ஒரேயொரு பொதுநலவாய உச்சிமாநாடு ஆகும்.
எலூத்தேரியுஸ் (திருத்தந்தை)
மேற்கோள்கள்
பகுப்பு:திருத்தந்தையர்கள் பகுப்பு:கிரேக்க திருத்தந்தையர்கள் பகுப்பு:கிரேக்க கிறித்தவப் புனிதர்கள் பகுப்பு:189 இறப்புகள்
பொதுநலவாய அரசுத் தலைவர்களின் மாநாடு 1971
மேற்கோள்கள்
1971 பகுப்பு:1971 நிகழ்வுகள் பகுப்பு:சிங்கப்பூரில் நிகழ்வுகள்
வள்ளியம்மாள்புரம் பன்னம்பாறை
வள்ளியம்மாள்புரம் (Valliyammalpuram), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டத்தில் உள்ள சாத்தான்குளம் வட்டத்தில் இருக்கும் பன்னம்பாறை கிராமத்தின் ஒரு பகுதி ஆகும். சாத்தான்குளத்திலிருந்து 3 கி.மீ. தொலைவில் திருச்செந்தூர் செல்லும் வழியில் இவ்வூர் அமைந்துள்ளது.
கடந்த 30 வருடங்களாக இவ்வூர்ப் பகுதி வள்ளியம்மாள்புரம் என்று அழைக்கப்படுகின்றது.முன்பாக பன்னம்பாறை மேலூர் என்றே அழைக்கப்பட்டு வந்தது, தற்போதும் இவ்வூரை மேலூர் என்றும் அழைக்கின்றனர். பன்னம்பாறையின் ஒரு பகுதியான இவ்வூர் நான்கு தெருக்களையும் ஒரு அரசு துவக்கப்பள்ளியையும், ஒரு ஆங்கிலவழி தனியார் பள்ளியையும் கொண்டுள்ளது.
குறிப்புகள்
பகுப்பு:தூத்துக்குடி மாவட்டம்
பொதுநலவாய அரசுத் தலைவர்களின் மாநாடு 2013
பொதுநலவாய நாடுகளின் தலைவர் என்ற வகையில் ஐக்கிய இராச்சியத்தின் இரண்டாம் எலிசபெத் மகாராணி 40 ஆண்டுகளுக்குப் பின்னர் இம்முறையே முதற்தடவையாக உச்சிமாநாட்டில் கலந்து கொள்ளவில்லை. 87 வயது மகாராணியின் உடல்நிலை காரணமாக இவருக்குப் பதிலாக வேல்சு இளவரசர் சார்லசு கலந்து கொள்வார் என பக்கிங்காம் அரண்மனை அறிவித்தது.
ஒன்றியொதுக்கல்
இதே காரணத்துக்காக ஐக்கிய இராச்சியத்தின் மக்களவையின் வெளியுறவுத் துறைக் குழுவும் பிருத்தானியப் பிரதமர் டேவிட் கேமரன் மாநாட்டில் கலந்து கொள்ளக் கூடாது எனக் கேட்டுக் கொண்டுள்ளது. ஆனாலும், தாம் மாநாட்டில் கலந்து கொள்ளப்போவதாகவும், இலங்கைக்கான தமது பயணத்தின் போது இலங்கைத் தமிழர் பெரும்பான்மையாக வாழும் யாழ்ப்பாணத்திற்கும் தாம் செல்லப்போவதாக அவர் அறிவித்துள்ளார்.
இந்திய அரசு இம்மாநாட்டில் கலந்து கொள்ளக்கூடாது எனவும், இலங்கையை பொதுநலவாய அமைப்பில் இருந்து தற்காலிகமாக நீக்க இந்திய அரசு கோர வேண்டுமெனவும், 2013 அக்டோபரில் தமிழ்நாடு சட்டமன்றம் ஏகமனதாகத் தீர்மானம் ஒன்றை நிறைவேற்றியது. இதன் மூலம் இந்தியப் பிரதமர் மாநாட்டில் கலந்துகொள்ள மாட்டார் என அனைவராலும் எதிர்பார்க்கப்பட்டது. ஆனால், அவருக்கு பதில் இந்தியாவின் சார்பாக நவம்பர் மாதம் 12ம் நாள் இந்திய நாட்டு வெளியுறவுத்துறை அமைச்சர் திரு. சல்மன் குர்சித் கலந்து கொள்ளவதாக அறிவிக்கப்பட்டது. ஆனால் இம்மாநாட்டிற்கு, இந்தியாவின் சார்பாக யாரும் பங்கேற்கக்கூடாது, பொதுநலவாய நாடுகள் கூட்டமைப்பின் தலைவராக இலங்கை சனாதிபதி மகிந்த ராசபக்சவை நியமிக்கக்கூடாது, மேலும் பொதுநலவாய நாடுகள் கூட்டமைப்பிலிருந்து இலங்கையை தற்காலிகமாக நீக்க வேண்டும் என்பனவற்றை மீண்டும் வலியுறுத்தி, 2013 நவம்பர் மாதம் 12ம் நாள் தமிழ்நாடு சட்டமன்றம் ஏகமனதாகத் தீர்மானம் ஒன்றை நிறைவேற்றியது.
நியூசிலாந்தின் பசுமைக் கட்சியும் மாநாட்டை அந்நாடு புறக்கணிக்க வேண்டும் எனக் கோரி வருகிறது. . இந்தக் கட்சியானது இலங்கையில் நடந்த மற்றும் நடக்கும் மனித உரிமை மீறல்கள் காரணமாக, இலங்கை அரசு மாநாட்டுக்குத் தலைமை தாங்குவதை நியூசிலாந்து அரசு எதிர்க்க வேண்டும் என்ற கருத்துப்பட, தொடர்பான பல கேள்விகளை தமது அரசாங்கத்திடம் முன்வைத்துள்ளது.
மலேசியாவிலும் இந்த மாநாடு புறக்கணிக்கப்பட வேண்டும் என்ற கோரிக்கை அரசுக்கு வைக்கப்பட்டுள்ளது.
இலங்கையில் நடந்த போர்க்குற்றங்கள் மற்றும் மனித உரிமை மீறல்கள் போன்றவற்றின் காரணமாக, மொரீசியசு நாடும் இம்மாநாட்டை புறக்கணிக்கின்றது.
ஓட்டை ஊராட்சி
ஒட்டை ஊராட்சி (Ottai Gram Panchayat), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1396 ஆகும். இவர்களில் பெண்கள் 680 பேரும் ஆண்கள் 716 பேரும் உள்ளனர்.
பொதுநலவாய அரசுத் தலைவர்களின் மாநாடு 2013
மேற்கோள்கள்
2011 பகுப்பு:2013 நிகழ்வுகள் பகுப்பு:இலங்கையில் மனித உரிமைகள் பகுப்பு:இலங்கையில் பன்னாட்டு மாநாடுகள்
ஓட்டை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கிரீடம் (பல்)
thumb|300x300px| 1. பல் 2. மிளிரி 3. பல் மூலப் பகுதி 4. பல் கூழ் 5. கேமரல் கூழ் 6. வேர் கூழ் 7. பைஞ்சுதை 8. கிரீடம் 9. பல்லின் முகட்டுப்பகுதி 10. சல்கசு 11. கழுத்து 12. வேர். 13. படரந்த வேர்பல் 14. வேர் நுனி 15. நுனி துளை 16. ஈறு சல்கசு 17. பெரியோடோன்டியம் 18. ஈறு 19. பல்லிடைப்பகுதி 20. விளிம்பு 21. பல்லீறு 22. பல்சூழ் பந்தகம் 23. பல்லெலும்பு 24. இரத்த நாளங்களும் நரம்புகளும் 25. பல் 26. பல்லைச்சுற்றிய இடைவெளி 27. தட வழியாக பல்லீறு கிரீடம் (Crown) என்பது பல் மருத்துவத்தில் பற்களின் உடற்கூறியல் பகுதி ஒன்றைக் குறிக்கிறது. பொதுவாகக் கிரீடம் என்பது பற்சிப்பியால் மூடப்பட்டிருக்கும் பல்லின் மேற்பகுதியாகும். கிரீடம் பொதுவாக வளர்ந்த பிறகு வாயில் தெரியும். பல்லின் ஒரு பகுதி துண்டிக்கப்பட்டாலோ அல்லது உடைந்தாலோ, ஒரு பல் மருத்துவர் ஒரு செயற்கை கிரீடத்தைப் பயன்படுத்தலாம். சேதமடைந்த பல்லை முழுவதுமாக மறைக்க அல்லது உள்வைப்பை மறைக்கக் கிரீடங்கள் பொதுவாகப் பயன்படுத்தப்படுகின்றன. ஒன்று அல்லது அதற்கு மேற்பட்ட பற்கள் காணாமல் போனால், ஒரு இடத்தை மறைக்கப் பாலங்கள் பயன்படுத்தப்படுகின்றன. இந்நிகழ்வின் போது இயற்கையான பல் ஒரு காலத்திலிருந்த இடத்தைச் சுற்றியுள்ள பகுதியில் உள்வைப்புகளுக்கு பைஞ்சுதை பூசப்படுகின்றது. இந்த வகையான பசையாக, பைஞ்சுதை அல்லது துருப்பிடிக்காத எஃகு உட்பட பல்வேறு பொருட்கள் பயன்படுத்தப்படலாம். துருப்பிடிக்காத எஃகு கிரீடங்கள் வெள்ளி அல்லது தங்கத்தில் இருக்கும்; பைஞ்சுதை கிரீடங்கள் வழக்கமான பற்கள் போல இருக்கும்.
மேற்கோள்கள்
பகுப்பு:உடற்கூற்றியல்
சான் மறுசீராக்கல்
சான் மறுசீராக்கல் (Chan rearrangement) என்பது அசைலாக்சி அசிட்டேட்டை (1) ஒரு வலிமையான காரத்தின் முன்னிலையில் 2-ஐதராக்சி-3-கீட்டோ-எசுத்தராக (2) மாற்றக்கூடிய வேதியியல் வினையாகும். இச்செயல்முறையை மறுகண்டுபிடிப்பு மூலம் ஆல்டன் டாக்சால் ஒட்டுமொத்த தொகுப்பு வினையில் மீண்டும் பயன்படுத்தப்பட்டது.
வினைவழிமுறை
வினைபடு பொருளில் இருக்கும் மெத்திலீன் பாலத்துடன் அடுத்துள்ள கார்போனைல் மற்றும் அசிட்டைல் பதிலீட்டுப் பொருட்கள் அமிலத்தன்மையுடன் காணப்படுகின்றன. ஆல்டால் வினையைப் போல இலித்தியம் டெட்ராமெத்தில்பிப்பெரிடைடு அல்லது ஈரைசோபுரோப்பைலமீடு போன்ற வலிமையான அணுக்கரு கவராத காரங்களால் இவற்றிலிருந்து புரோட்டான்நீக்கம் செய்ய முடியும். உருவாகும் ஈனோலேட்டு, அசிட்டைல் தொகுதியின் அடுத்துள்ள கார்பனைல் உடன் குறுகிய கால இடைநிலை ஆக்சிரேன் வழியாக அணுக்கருகவர் அசைல் பதிலீட்டை அளிக்கிறது. அமிலத்தன்மையால் தனித்த ஐதராக்சில் தொகுதி வெளியேறுகிறது.
மேற்கோள்கள்
பகுப்பு:பெயர் வினைகள் பகுப்பு:கரிம-கரிமப் பிணைப்பு உருவாகும் வினைகள்
மூக்குடி ஊராட்சி
மூக்குடி ஊராட்சி (Mookkudi Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அறந்தாங்கி வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2902 ஆகும். இவர்களில் பெண்கள் 1478 பேரும் ஆண்கள் 1424 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
1-டையசைடோகார்பமோயில்-5-அசைடோடெட்ரசோல்
1-டையசைடோகார்பமோயில்-5-அசைடோடெட்ரசோல் (1-Diazidocarbamoyl-5-azidotetrazole) என்பது C2N14 என்ற மூலக்கூற்று வாய்ப்பாடு கொண்ட ஒரு பல்லினவளைய கனிம வேதியியல் சேர்மமாகும். டெரெக் லோவி ) என்ற மருத்துவ வேதியியலர் மற்றும் வேதியியல் வலைப்பதிவர் இச்சேர்மத்தை அசைடோசைடு அசைடு என்ற செல்லப்பெயரால் குறிப்பிடுகிறார். ஐசோசயனோசன்டெட்ரா அசைடின் மாற்றியமாகவும் மிகவும் அபாயகரமான வெடிபொருளாகவும் இது கருதப்படுகிறது.
தயாரிப்பு
டிரையமினோகுவானிடியம் குளோரைடுடன் நீரில் கரைக்கப்பட்ட சோடியம் நைட்ரைட்டைச் சேர்த்து ஈரசோனியமாக்கல் மூலம் 1-டையசைடோகார்பமோயில்-5-அசைடோடெட்ரசோல் உற்பத்தி செய்யப்படுகிறது.
தீங்குகள்
எந்தவொரு சிறு தூண்டுதலும் 1-டையசைடோகார்பமோயில்-5-அசைடோடெட்ரசோல் சேர்மத்தை வெடிக்கச் செய்யும். இராமன் நிறமாலையியலைப் பயன்படுத்தி இதனுடைய அகச்சிவப்பு நிறமாலை வீச்சை பட்டியலிட முயன்றபோதே இது வெடித்தது.
மேற்கோள்கள்
பகுப்பு:அசைடுகள் பகுப்பு:வெடிக்கும் வேதிப்பொருட்கள் பகுப்பு:டெட்ராசோல்கள்
பியேர் என்றி பியூசெயூக்சு
இவர் பாரீசில் விக்தர் பியூசெயூக்சுக்குப் பிறந்தார். இவர் எக்கொல் நார்மேல் சுபேரியூரில் கல்விகற்றார். பின்னர், பாரீசு வான்காணகத்தில் 1885 இல் பணிபுரியத் தொடங்கினார்.
இவர் மவுரிசு உலோயெவியுடன் இணைந்து ஒளிப்பிறழ்வு, குறுங்கோள்கள், நிலாவின் இயக்கம் பற்றித் தோல்விகண்ட கார்த்தே து சீ திட்டத்தில் பணிபுரிந்தார். இவரும் உலோயெவியும் நிலாவின் 6000 ஒளிப்படங்களை பிடித்து நிலாவின் பட அட்டவணையை உருவாக்கினர். பிரெஞ்சு அறிவியல் கல்விக்கழகம் இவருக்கு 1892 இல் வைசு பரிசும் 1896 இல் இலாலண்டே பரிசும் வழங்கியது. இவர் 1912 இல் அக்கழகத்தின் உறுப்பினர் ஆனார்.
இவர் 1900 இல் இவர் பிரெஞ்சு வானியல் கழகத்தின் உயர் விருதான பிரிக்சு யூல்சு ஜான்சென் விருதைப் பெற்றார். இவர் அக்கழகத்தின் தலைவராக 1911 முதல் 1913 வரை பதவி வகித்தார்.
நிலாவின் பியூசெயூக்சு குழிப்பள்ளம் இவரது நினைவாகப் பெயர் இடப்பட்டுள்ளது.
நினைவேந்தல்கள்
பகுப்பு:1855 பிறப்புகள் பகுப்பு:1928 இறப்புகள் பகுப்பு:பிரெஞ்சு வானியலாளர்கள்
எரிக் ரசல்
எரிக் ரசல் (Eric Russell, பிறப்பு: சூலை 3 1936), இங்கிலாந்து அணியின் துடுப்பாட்டக்காரர் ஆவார். இவர் 10 தேர்வுத் துடுப்பாட்டப் போட்டியிலும், 448 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1961 -1967 ல் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளிலும் பங்குகொண்டார்.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1936 பிறப்புகள் பகுப்பு:பெர்க்சையர் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:பிளேயர்ஸ் துடுப்பாட்டக்காரர்கள்
ஞானக்கூத்தன்
ஞானக்கூத்தன் (Gnanakoothan) (அக்டோபர் 7, 1938 - சூலை 27, 2016) ஒரு இந்திய தமிழ்க் கவிஞர் ஆவார். இவரது இயற்பெயர் அரங்கநாதன். இவர் பிறந்த ஊர் நாகை மாவட்டத்தில் மயிலாடுதுறை அருகே உள்ள திருஇந்தளூர் ஆகும். இவரது தாய்மொழி கன்னடம். “திருமந்திரம்” நூல் ஏற்படுத்திய தாக்கத்தால் தனது புனைப்பெயராக ஞானக்கூத்தன் என்ற பெயரை ஏற்றார். "அன்று வேறு கிழமை", "சூரியனுக்குப் பின்பக்கம்", "கடற்கறையில் சில மரங்கள்", "மீண்டும் அவர்கள்" மற்றும் "பென்சில் படங்கள்" போன்ற நூல்களை எழுதியுள்ளார். இவர் நவீன தமிழ் இலக்கியத்தின் கவிஞராக போற்றப்படுகிறார். இவரின் கவிதைகள், "கல்கி", "காலச்சுவடு" மற்றும் "உயிர்மெய்" போன்ற இதழ்களில் வெளிவந்துள்ளன.
இராமகிருஷ்ணன், சா. கந்தசாமி, ந. கிருஷ்ணமூர்த்தி ஆகியோரோடு இணைந்து ஞானக்கூத்தன் துவங்கிய இதழ் 'கசடதபற'. 'கவனம்' என்ற சிற்றிதழைத் தொடங்கினார். 'ழ' இதழின் ஆசிரியர்களில் ஆத்மநாம், மற்றும் ராஜகோபாலனுடன் இவரும் ஒரு ஆசிரியராக இருந்தார். இவர் 'மையம்', 'விருட்சம்' (தற்போது நவீன விருட்சம்), மற்றும் 'கணையாழி' பத்திரிகைகளில் பங்களித்திருக்கிறார். க. நா. சுப்பிரமணியத்தின் 'இலக்கிய வட்டம்', சி. மணியின் 'நடை' போன்ற சிற்றிதழ்களில் இவரது கவிதைகள் வெளியாகியுள்ளது. இவரது கவிதைகள் பெரும்பாலும் சமூகத்தை சித்தரிப்பதாக உள்ளது.
தொழில்
இவர் அரசு பணிக்காக தேவர்வெழுதி சென்னையில் அரசு பணியில் இணைந்து பணியாற்றினார். 1968இல் இருந்து கவிதைகள் எழுத ஆரம்பித்தார். இவர் 'பிரச்சினை' என்கிற கவிதையின் மூலம் அறிமுகமானார். 1998இல் இவரது கவிதைகள் "ஞானக்கூத்தன் கவிதைகள்" என்கிற பெயரில் வெளியிடப்பட்டது.
திரைப்பட பங்களிப்பு
மருதநாயகம் (திரைப்படம்) திரைக்கதையை, புவியரசு, சுஜாதா(எழுத்தாளர்) ஆகியோருடன் இணைந்து எழுதியுள்ளார்.
விருதுகள்
2010இல் கவிதைக்காக சாரல் விருதினைப் பெற்றார். விஷ்ணுபுரம் இலக்கிய வட்டம் வழங்கும், இலக்கிய பங்களிப்பிற்கான விஷ்ணுபுரம் விருதினை (2014)இல் பெற்றார்.
மறைவு
கவிஞர் ஞானக்கூத்தன் 2016 சூலை 27 புதன்கிழமை தனது 77வது அகவையில் சென்னையில் காலமானார்.
வெளி இணைப்புகள்
பகுப்பு:தமிழகக் கவிஞர்கள் பகுப்பு:1938 பிறப்புகள் பகுப்பு:2016 இறப்புகள்
புஞ்சைதலையூர் ஊராட்சி
புஞ்சைதலையூர் ஊராட்சி (Punjaithalaiyur Gram Panchayat), தமிழ்நாட்டின் திருப்பூர் மாவட்டத்தில் உள்ள மூலனூர் வட்டாரத்தில் அமைந்துள்ளது. இந்த ஊராட்சி, தாராபுரம் சட்டமன்றத் தொகுதிக்கும் ஈரோடு மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3756 ஆகும். இவர்களில் பெண்கள் 1919 பேரும் ஆண்கள் 1837 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருப்பூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2016 நீசு தாக்குதல்கள்
சூலை 14, 2016 அன்று பிரான்சின் நீஸ் நகரத்தில் பாஸ்டில் நாள் கொண்டாட்டங்களின் போது மக்கள்கூட்டம் மீது தாக்குதல் நடத்தப்பட்டது. நீஸ் புரோமானாடு டெசு ஆங்கிலேசு சாலையில் வேண்டுமென்றே மக்கள்கூட்டத்தின்மீது சுமையுந்து ஒன்றை மிக விரைவாக ஓட்டியும் துப்பாக்கிச் சூடு நிகழ்த்தியும் குறைந்தது 84 பேர் வரை கொல்லப்பட்டனர். தாக்குதல் நடத்தியவர் தனியாள் என்றும் வாகனம் இரண்டு கிமீ (1.25 மைல்கள்) கூட்டத்தினுள் சென்று மோதியது என்றும் காவல்துறை அறிவித்துள்ளது. இந்த சுமையுந்தின் ஓட்டுநரை [[காவல்துறை]யினர் சுட்டுக் கொன்றனர். இந்தத் தாக்குதலை நடத்தியவர் மொகமது லாவ்யிஜ் பூலெல் என கண்டறியப்பட்டுள்ளது.
பின்னணி
தாக்குதல் நடப்பதற்கு சில மணிநேரத்திற்கு முன்னதாக, காலையில், பிரான்சிய குடியரசுத் தலைவர் பிரான்சுவா ஆலந்து நவம்பர் 2015 பாரிசுத் தாக்குதலுக்குப் பிறகு செயலாக்கத்தில் இருந்த நெருக்கடி நிலையை  சூலை 26, 2016 அன்று தூர் த பிரான்சு முடிந்தவுடன் விலக்குவதாக உறுதியளித்தார்.
தாக்குதல்
நீஸ் நகரத்தில் ஏறத்தாழ 22:40 உள்ளூர் நேரத்திற்கு பாஸ்டில் நாள் கொண்ட்டாட்டங்களின் அங்கமாக வாணவெடிக் காட்சியை காணக் கூடியிருந்த மக்கள் கூட்டத்தின் மீது 25 tonne சரக்குந்தி ஒன்றை புரொமெனேடு டெசு ஆங்கிலேசு சாலையில் மிக விரைவாக செலுத்தி தாக்குதல் நடத்தப்பட்டது. சுமையுந்தி 32 to 40 km/h வேகத்தில் செலுத்தப்பட்டு மக்கள் மீது மோதுவதற்கு முன்பாக குறைந்தது 100 m தொலைவு வந்துள்ளது.
செபாஸ்டியன் அம்பெர்ட் என்ற உள்ளாட்சி அமைப்பு அலுவலர் "இறந்தவர் எண்ணிக்கை மிகக் கூடுதலாக உள்ளது" என்றும் துப்பாக்கிச் சீடு பரிமாற்றம் நடந்ததாகவும் சுமையுந்து ஓட்டுநர் கொல்லப்பட்டு விட்டதாகவும் கூறினார். சில நேரடி சாட்சிகளும் இதனை உறுதி செய்தனர். வண்டியைச் சோதனையிட்டதில் பல ஆயுதங்களும் கையெறி குண்டுகளும் இருந்ததைக் கண்டறிந்துள்ளனர்.
வட்டார சட்டப்பேரவை தலைவர் கிறிஸ்டியன் எசுட்ரோசி தாக்குதலின்போது 70க்கும் கூடுதலானவர்கள் உயிரிழந்தனர் எனக் கூறியுள்ளார்.
தாக்கியவர்
இந்தத் தீவிரவாதத் தாக்குதலை நடத்தியவர் 31 அகவையான பிரான்சிய- தூனிசிய இருநாட்டு குடியுரிமை பெற்ற மனிதர் என அடையாளப்படுத்தப்பட்டுள்ளார்; அவரது பெயர் மொகமது லாவ்யீஜ் பூலெல். வண்டியில் இவரது அடையாள அட்டை இருந்தது.
காவல்துறை அறிக்கைகளின்படி தூனிசியாயில் பிறந்த மொகமது 2005இல் குடிபெயர்ந்து பிரான்சிய குடியனுமதி பெற்று நீசு நகரில் வாழ்ந்து வந்தார். திருமணம் புரிந்து மூன்று மக்கள் உள்ளனர்; ஆனால் மணமுறிவுக்கான செயற்பாட்டில் இருந்தார். பணநெருக்கடியில் இருந்த மொகமது ஓட்டுநராகப் பணிபுரிந்து வந்தார். தாக்குதலுக்கு ஓராண்டுக்கு முன்னர்தான் சுமையுந்து ஓட்டுவதற்கான அனுமதியைப் பெற்றிருந்தார்.
ஊடகச் செய்திகளின்படி, ஐந்து குற்றவியல் குற்றங்களுக்காக காவல்துறையில் அறியப்பட்டிருந்தார். குறிப்பாக ஆயுதமேந்திய வன்முறைக்காக கைது செய்யப்பட்டுள்ளார். தாக்குதலுக்கு ஒரு மாதம் முன்புதான் போக்குவரத்து விபத்தொன்றிற்காக கைது செய்யப்பட்டார். பிரான்சில் வசிக்கும் இவரது பெற்றோரும் மணமுறிவு பெற்றவர்கள். மொகமது அடிக்கடி தூனிசியா செல்வார். தூனிசிய மண்ணில் எந்தவொரு தீவிரவாதச் செயலிலும் ஈடுபட்டதாக தூனிசிய அதிகாரிகளிடம் பதியப்படவில்லை. இருப்பினும் போதை மருந்துகள், மது தொடர்புள்ள குற்றங்களில் ஈடுபட்டிருந்ததாக தெரிகின்றது.
பாதிப்படைந்தவர்
தாக்குதலில் மொத்தம் 84 பேர் உயிரிழந்துள்ளனர்; 52 பேர் தங்கள் காயங்களுக்காக நெருக்கடி சிகிட்சை பெற்று வருகின்றனர். பல பிரான்சியக் குடிகள் இறந்துள்ள வேளையில் பல வெளிநாட்டினரும் உயிரிழந்துள்ளனர். இறந்தவர்களில் பல முசுலிம்களும் இருந்துள்ளனர்.
வெளி இணைப்புகள்
பகுப்பு:2016 நிகழ்வுகள் பகுப்பு:பிரான்சில் தீவிரவாதத் தாக்குதல்கள்
வழக்குரை அதிகார ஆவணம்
வழக்குரை அதிகார ஆவணம் (Vakalat, வக்காலத்து) என்பது ஒருவர் சார்பாக முன்னிலையாகி வழக்கு நடத்த வழக்கறிஞர் தாக்கல் செய்யும் ஒரு ஆவணம் ஆகும். இதற்கான படிவம் அச்சிடப்பட்டு அதில் கையெழுத்து பெறப்பட்டு நீதிமன்றங்களிலும், நீதி சார்ந்த மன்றங்களிலும், நீதிப் பயன்பாடுகளிலும் பயன்படுத்தப்படுகிறது. இந்த ஆவணம் வழக்கறிஞர் மாற்றத்தின் போது மாற்றம் செய்யப்படுகிறது.
பகுப்பு:இந்தியாவில் சட்டம்
சி. பி. ரத்நாயக்கா
''' சி. பி. ரத்நாயக்கா' (Ratnayake Mudiyanselage Chandrasiri Bandara Ratnayake'',  பிறப்பு: சனவரி 21, 1958),   இலங்கை அரசியல்வாதி. இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய மக்கள் சுதந்திர முன்னணி சார்பில் நுவரெலியா  மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 13 வது நாடாளுமன்றத்திலும் (2004) பிரதிநிதியாகத் தெரிவுசெய்யப்பட்டிருந்தார். தனியார் போக்குவரத்து சேவைகள் அமைச்சர்.
வாழ்க்கைக் குறிப்பு
308, பவுதாலோக மாவத்தை, கொழும்பு 07ல் வசிக்கும் இவர் பௌத்த மதத்தைச் சேர்ந்தவர்.
உசாத்துணை
பகுப்பு:இலங்கை அரசியல்வாதிகள் பகுப்பு:1958 பிறப்புகள் பகுப்பு:இலங்கையின் 13வது நாடாளுமன்ற உறுப்பினர்கள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:வாழும் நபர்கள் பகுப்பு:இருபதாம் நூற்றாண்டு இலங்கை அரசியல்வாதிகள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
வர்த்தமான்
வர்த்தமான் அல்லது பர்த்தமான் (Bardhaman) (Pron: ˈbɑ:dəˌmən) இந்தியாவின் மேற்கு வங்காள மாநிலத்தின் மேற்கில் உள்ள, கிழக்கு வர்த்தமான் மாவட்டத்தின் தலைமையிட நகரம் மற்றும் நகராட்சி ஆகும். இப்பகுதியில் சமயப் பிரச்சாரங்களை மேற்கொண்ட சமண சமயத்தின் 24ஆவது தீர்த்தங்கரர் வர்த்தமான மகாவீரரை சிறப்பிக்கும் பொருட்டு, இந்நகரத்திற்கு வர்த்தமான்  எனப் பெயரிடப்பட்டது. வர்த்தமான் என்பதற்கு செழிப்புடன் கூடிய வளமான பகுதி எனப் பொருளாகும்.
புவியியல்
வர்த்தமான் நகரம், கொல்கத்தாவிற்கு வடமேற்கே பெரும் தலைநெடுஞ்சாலை வழியாக 100 கிமீ தொலைவிலும் உள்ளது. இந்நகரத்தின் வழியாக தாமோதர் நதி மற்றும் கங்கை ஆறுகள் பாய்கிறது.
மக்கள் தொகையியல்
2011ம் ஆண்டின் மக்கட்தொகை கணக்கெடுப்பின் படி, வர்த்தமான் நகரத்தின் மொத்த மக்கள் தொகை 346,639 ஆகும். அதில் 176,391 ஆண்கள் ஆகவும், பெண்கள் 170,248 ஆகவும் உள்ளனர். எழுத்தறிவு படைத்தவர்கள் 280,160 (87.84 %) ஆக உள்ளனர். பாலின விகிதம் ஆயிரம் ஆண்களுக்கு 965 பெண்கள வீதத்தில் உள்ளது. ஆறு வயதிற்குட்பட்டவர்களின் எண்ணிக்கை 27,705 ஆகவுள்ளது. மக்கள் தொகையில் இந்துக்கள் 83.42 % ஆகவும், இசுலாமியர்கள் 14.88 % ஆகவும், மற்றவர்கள் 1.70% ஆகவும் உள்ளனர். வங்காள மொழி மற்றும் ஆங்கிலம் பயிலப்படுகிறது.
வெளி இணைப்புகள்
பகுப்பு:மேற்கு வங்காள மாநிலத்திலுள்ள ஊர்களும் நகரங்களும் *
பில்லூர் கன்னிமார் கோயில்
பில்லூர் கன்னிமார் கோயில் தமிழ்நாட்டில் கரூர் மாவட்டம், பில்லூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கன்னிமார் சன்னதியும், விநாயகர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
பகுப்பு:கரூர் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
ஜெயா தொலைக்காட்சி
ஜெயா தொலைக்காட்சி  என்பது 'ஜெயா டிவி நெட்வொர்க்கு' சொந்தமான தமிழ் மொழி பொழுதுபோக்கு செய்மதித் தொலைக்காட்சி சேவை ஆகும். இந்த அலைவரிசை ஆகத்து 22, 1999 ஆம் ஆண்டு முதல் சென்னை யை தலைமையகமாகக் கொண்டு உலகளவில் இயங்கி வருகின்றது.
இத்தொலைக்காட்சி உலகெங்கும் உள்ள தமிழர் இல்லங்களில் தமிழ் தொலைக்காட்சி நிகழ்ச்சிகளை எடுத்து சென்ற துவக்க அலைவரிசைகளில் ஒன்றுமாகும். இத்தொலைக்காட்சியின் புகழ்பெற்ற நெடுந்தொடர்கள் ஆத்திரேலியா மற்றும் நியூசிலாந்து பார்வையாளர்களுக்காக 'தரிசனம் தொலைக்காட்சி' மூலம் எடுத்துச் செல்லப்பட்டது. திசம்பர் 2010 முதல் ஒளித குறியீட்டை எம்பெக் இரண்டிலிருந்து எம்பெக் நான்கிற்கு மாற்றிக் கொண்டுள்ளது. ஜெயா தொலைக்காட்சி தனது உயர் வரையறு தொலைக்காட்சியை அக்டோபர் 14, 2018 ஆம் ஆண்டு முதல் ஒளிபரப்ப தொடங்கியது.
வரலாறு
இந்த தொலைக்காட்சி செல்வி ஜெயலலிதா வின் ஜெ என்ற பெயரை மையமாக வைத்து ஆகத்து 22, 1999 ஆம் ஆண்டு முதல் அவரால் ஆரம்பிக்கப்பட்டது. இந்த அலைவரிசையின் கீழ் ஜெயா பிளஸ் என்ற செய்தி தொலைக்காட்சி, ஜெயா மாக்ஸ் என்ற இசை தொலைக்காட்சி மற்றும் ஜெயா மூவிஸ் என்ற திரைப்பட தொலைக்காட்சி போன்ற நான்கு அலைவரிசைகள் இயங்கி வருகின்றனர்.
நிகழ்ச்சிகள்
இந்த தொலைக்காட்சியில் நாடகத் தொடர்கள், ஆன்மீக நிகழ்ச்சிகள், சமையல் நிகழ்ச்சிகள், பேச்சு நிகழ்ச்சிகள், இசை நிகழ்ச்சிகள், திரைப்படங்கள், நடன நிகழ்ச்சிகள் மற்றும் விழாக்கள் போன்ற பல் சுவை நிகழ்ச்சிகளை ஒளிபரப்பு செய்து வருகின்றது.
ஜெயா தொலைக்காட்சி அலைவரிசைகள்
ஜெயா தொலைக்காட்சி நிறுவனத்தின் கீழ் ஒளிபரப்பாகும் தொலைக்காட்சி அலைவரிசைகள்:
வெளியிணைப்புகள்
பகுப்பு:ஜெயா தொலைக்காட்சி பகுப்பு:1999 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:தொலைக்காட்சி நிலையங்கள் சென்னை பகுப்பு:தமிழ்த் தொலைக்காட்சிச் சேவைகள் பகுப்பு:தமிழ் மகிழ்கலை தொலைக்காட்சி அலைவரிசைகள்
அணுக்கரு
இந்த அணுக்கருவின் ஆரம் (ஐதரசன் போன்ற பாரமற்ற அணுக்களில்) 1.6 fm (1.6 x 10−15 மீ) முதல் (யுரேனியம் போன்ற பாரமான அணுக்களில்) 15 fm வரையாகும்.
"அணுக்கரு" என்ற சொல் என்பது முதன் முதலில் 1844 இல் மைக்கேல் பாரடேயினால் "அணுவொன்றின் மையப்புள்ளி" என்ற விளக்கத்தோடு தரப்பட்டது. தற்கால எளிய விளக்கம் 1912இல் எருணசுட்டு ரூதர்ஃபோர்டுவினால் தரப்பட்டது.
அணுக்கருவானது நேர்மின்னிகளையும் நொதுமிகளையும் (இரு வகை பாரியான்கள், baryons) அணுக்கரு விசை மூலம் பிணைப்பில் வைத்திருக்கிறது. இந்த பாரியன்கள் மேலும் உட்பகுப்பான நுண்அணுத்துகள்களான குவார்க்குகளினால் அணுக்கருப் பெருவிசை (strong interaction) மூலம் பிணைக்கப்பட்டிருக்கின்றன.
அணுக்கரு நிலைப்புத் தன்மை
கதிரியக்கமுடைய அணுக்கருக்கள் நிலையற்றன. அவை அழிந்து வேறு ஒரு தனிமமாக மாறுதலடைகின்றன. அணுக்கரு நிலைப்புத் தன்மைக்கு (Stability of atomic nucleus) நியூட்ரான்- புரோட்டான் விகிதம் முக்கியமாகக் கருத்தில் கொள்ளப்பட வேண்டும். இந்த விகிதம் ஒன்றாக (1) உள்ள தனிமங்கள் அதிக நிலையானதாகக் காணப்படுகின்றன. தனிம அட்டவணையில் தொடக்கநிலை கருக்கள் (அணுஎண் 20 வரையிலான கருக்கள்) அதிக நிலைப்புடன் காணப்படுகின்றன. அவைகளின் N/P விகிதம் ஒன்றாகவே உள்ளன. ஈலியம், பெரிலியம், கார்பன், ஒட்சிசன், நியான் போன்ற தனிமங்கள் நிலையானக் கருக்களைக் கொண்டுள்ளன. இத் தனிமங்கள், ஒரு ஆல்பா துகளை அடுத்தடுத்த தனிமங்களுடன் சேர்ப்பதால் பெறப்படுகின்றன.
x-அச்சில் புரோட்டான்களின் எண்ணையும் y-அச்சில் நியூட்ரான்களின் எண்ணையும் எடுத்துக் கொண்டு பெறப்பட்ட வரைபடம் நிலையானக் கருக்கள் எல்லாம் ஒரு பட்டையில் அமைந்திருப்பதைக் காட்டுகின்றன. இப்பட்டையின் மேலும் கீழுமுள்ள தனிமங்கள் கதிரியக்கமுடையனவாக உள்ளன.
வெளி இணைப்புகள்
பகுப்பு:அணுக்கருவியல் பகுப்பு:அணுவியல் பகுப்பு:கதிரியக்க வேதியியல்
பெருமுடிவாக்கம் கோதண்டராமசாமி கோயில்
பெருமுடிவாக்கம் கோதண்டராமசாமி கோயில் தமிழ்நாட்டில் திருவள்ளூர் மாவட்டம், பெருமுடிவாக்கம் என்னும் ஊரில் அமைந்துள்ள ராமர் கோயிலாகும்.
வரலாறு
இக்கோயில் பதினெட்டாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கோதண்டராமசாமி, ஸ்ரீ சீதா லஷ்மண ஹனுமத் சமேத கோதண்டராமர் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. ஆனி மாதம் பிரம்ம உற்சவம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருவள்ளூர் மாவட்டத்திலுள்ள ராமர் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வளையமாதேவி ஊராட்சி
வளையமாதேவி ஊராட்சி (Valaiyamadevi Gram Panchayat), தமிழ்நாட்டின் சேலம் மாவட்டத்தில் உள்ள ஆத்தூர் வட்டாரத்தில் அமைந்துள்ளது. இந்த ஊராட்சி, ஆத்தூர் சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4056 ஆகும். இவர்களில் பெண்கள் 2010 பேரும் ஆண்கள் 2046 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கூல வகைகள்
பண்டைய இலக்கியங்களில் கீழ்காணும் 18 வகையான கூலங்கள் கூறப்பட்டுள்ளன.
மேற்கோள்கள்
பகுப்பு:தானியங்கள்
மதுரைக் காருலவியங் கூத்தனார்
thumb|250px|right|'சிதலை' = கறையான் மதுரைக் காருலவியங் கூத்தனார் சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது நற்றிணை 325.
காருலவியம் என்பது மதுரையின் ஒரு பகுதியாகச் சங்ககாலத்தில் இருந்த இடம்.
பாடல் சொல்லும் செய்தி
பொருள் தேடச் செல்லவிருந்த தலைவனுக்குத் தோழி இதனைச் சொல்லித் தடுத்து நிறுத்துகிறாள்.
பெரும! கரடி புற்றைக் கிண்டிக் கறையானைத் தின்னும் வழியைக் கடந்து இவளுக்காக நீ வருகிறாய். அப்படிப்பட்ட நீ இவளைப் பிரிந்து செல்வது தகுமோ?
பகுப்பு:சங்கப் புலவர்கள்
காஜி நஸ்ருல் இஸ்லாம்
காஜி நசருல் இசுலாம் (பெங்காலி: কাজী নজরুল ইসলাম ஆங்கிலம்:Kazi Nozrul Islam) (பிறப்பு மே 25 1899; மறைவு ஆகத்து 29 1976) வங்காளக் கவிஞர் ஆவார். சிறந்த இசைஞானத்துடன் இவர் இயற்றியுள்ள கவிதைகள் புரட்சிகரமானவை. பாசிசத்திற்கு எதிராகவும், சமூக ஒடுக்குமுறைகளுக்கு எதிராகவும் இவர் தனது கவிதைகளைப் பேராயுதமாகப் பயன்படுத்தினார். தனது கவிதைகளின் வீச்சாலும், தேசிய விடுதலைப் போராட்டத்தில் அளித்த பங்களிப்புக்காகவும் இன்று வரை வங்காளத்தின் புரட்சிக்கவியாக அறியப்படுகிறார்.
குழந்தைகளுக்கான இவருடைய கவிதைகள் கற்பனை நிறைந்ததாகவும் உணர்ச்சி ஊட்டுவதாகவும் அமைந்தன. மதச்சார்பற்ற கொள்கையாளராகவும் இவர் விளங்கினார். வங்கத்தில் வாழ்ந்த கிறித்தவ மக்களைப் பற்றித் தமது புதினத்தில் எழுதினார். ஆங்கிலம், எபிரேயம், போர்த்துக்கீசம் ஆகிய மொழிகளில் இவருடைய கவிதைகள் மொழிபெயர்க்கப்பட்டன.
பட்டங்களும் விருதுகளும்
1960 இல் இவருக்கு பத்ம பூசண் விருது வழங்கப்பட்டது. வங்கதேச அரசு 1972 இல் இவருக்கு "தேசியக் கவி" என்ற பட்டம் அளித்துக் கௌரவித்தது. மேற்கு வங்காளம் அசன்சாலில் உள்ள ஒரு பல்கலைக்கழகத்துக்கு இவரது பெயர் சூட்டப்பட்டது. வங்காள தேசத்தில் ஜட்டிய கபி காஜி நசுருல் இசுலாம் பல்கலைக்கழகம் உருவானது. மேற்கு வங்காளத்தின் ஆண்டலில் வானூர்தி நிலையத்திற்கு இவரது பெயர் வைக்கப் பட்டது. கொல்கத்தா பல்கலைக் கழகத்தில் இவர் நினைவாக ஓர் இருக்கை ஏற்படுத்தப்பட்டது. நசுருல் தீர்த்தா என்ற பெயரில் மேற்கு வங்க அரசு பண்பாட்டுக் கல்வி மையத்தை நிறுவியது.
மேற்கோள்
பகுப்பு:1899 பிறப்புகள் பகுப்பு:1976 இறப்புகள் பகுப்பு:வங்காளதேச எழுத்தாளர்கள் பகுப்பு:பத்ம பூசண் விருது பெற்றவர்கள்
பேருவளை
பேருவளை (Beruwala, බේරුවල), என்பது இலங்கையின் தென்மேற்குக் கரையில் அமைந்துள்ள ஒரு உல்லாச நகரமாகும். இது வேர்விலை, அல்லது வேருவளை என்றும் அழைக்கப்படுகிறது. இந்நகரத்திலேயே இலங்கைத் தீவில் முதன் முதலாக கிபி 8ம் நூற்றாண்டில் முஸ்லிம்கள் வணிகர்களாக வந்திறங்கினார்கள். முஸ்லிம்கள் இப்போதும் இங்கு, குறிப்பாக "சீனக்கோட்டை" எனப்படும் இடத்தில் பெருமளவில் வாழ்கின்றார்கள். இவர்களில் பெரும்பான்மையானோர் இரத்தினக்கல் வணிகர்களாவர்.
இலங்கையின் மிகப்பழமையான பள்ளிவாசல்களில் ஒன்றான "அல் அப்ரார்" என்ற பள்ளிவாசல் இங்கு அமைந்துள்ளது. இந்நகரத்தின் மலைப்பாங்கான இடத்தில் அரபுக்களால் இப்பள்ளிவாசல் கட்டப்பட்டது. இலங்கையின் மிகப்பழமையான பெண்கள் பள்ளியான "அல்-பசியத்துல் நஸ்ரியா முஸ்லிம் மகளிர் வித்தியாலயம்" இங்கு அமைந்துள்ளது. இப்பள்ளி 2004 ஆண்டில் நிகந்த ஆழிப்பேரலையில் சேதமுற்றது.
மேற்கோள்கள்
பகுப்பு:களுத்துறை மாவட்டத்தில் உள்ள ஊர்களும் நகரங்களும்
கட்டற்ற சிந்தனை
கட்டற்ற சிந்தனை, சுயசிந்தனை அல்லது தற்சிந்தனை (Freethought) என்பது அதிகாரம், பாரம்பரியம், ஏனைய கொள்கைகளிலிருந்து அல்லாமல் ஏரணம், காரணம், அனுபவவியல் ஆகியவற்றின் அடைப்படையில் அமைந்த மெய்யியல் நோக்கு நிலையாகும். கட்டற்ற சிந்தனைவாத அறிதிறன் செயற்பாடு "சுயசிந்தனை" எனவும் அதனைச் செய்பவர்கள் "சுயசிந்தனையார்கள்" எனவும் அழைக்கப்படுவர்.
கட்டற்ற சிந்தனை உண்மை போன்று தோற்றமளிக்கும் சிந்தனைகளை அறிவு, காரணம் என்பவற்றின் உதவியின்றி ஏற்றுக் கொள்ளக் கூடாது என்கிறது. ஆகையால், கட்டற்ற சிந்தனையார்கள் அவர்களின் கருத்துக்களை காரணி, அறிவியல் அறிவு வழி, ஏரண அடிப்படைகள் ஆகியவற்றின் அடிப்படையிலேயே கட்ட வேண்டும். மாறாக, சுதந்திரமான ஏரண தவறான வாதங்கள், அறிவுக்கூர்மையை கட்டுப்படுத்தும் அதிகாரத் தாக்கங்கள், ஒருபக்கச் சார்பு உறுதிப்படுத்தல், ஒருபக்கச் சார்பு அறிதிறன், மரபு ஞானம், பரவலர் பண்பாடு, முன்முடிவு, அபிமானம், பாரம்பரியம், உள்ளூர்க் கதைகள் மற்றும் ஏனைய கொள்கைகளின் அடைப்படையில் அமையக்கூடாது. சமயம் பற்றிய கட்டற்ற சிந்தனையின்படி, இயற்கையை மீறிய (மீஇயற்கை) இருப்பு என்று இருப்பதற்கு போதியளவு ஆதாரம் இல்லை என்கின்றது.
உசாத்துணை
பகுப்பு:இறைமறுப்பு வாதங்கள் பகுப்பு:மெய்யியல் கோட்பாடுகள் பகுப்பு:இறைமறுப்பு பகுப்பு:சமயம் பற்றிய விமர்சனங்கள்  பகுப்பு:சமயச் சார்பின்மை
பெலர்கோப்சிசு
பெலர்கோப்சிசு (Pelargopsis) என்பது இந்தியா மற்றும் இலங்கை முதல் இந்தோனேசியா வரை வெப்பமண்டல தெற்காசியாவில் வசிக்கும் மர மீன்கொத்திப் பேரினமாகும்.
விளக்கம்
பெலர்கோப்சிசு பேரினம் ஜெர்மன் விலங்கியலாளர் கான்சுடாண்டின் கிளாஜெரால் 1841-ல் அறிமுகப்படுத்தப்பட்டது. இதன் மாதிரி இனமானது நாரை-அலகு மீன்கொத்தியான பெலர்கோப்சிசு கேபென்சிசு ஜாவானா ஆகும். இது ஒரு துணைச் சிற்றினமாகும். பேரினப் பெயரான பெலர்கோப்சிசு என்பது பழமையான கிரேக்கச் சொல்லாகும். இதில் பெலர்கோசு என்பது "கொக்கு” என்பதையும் ஒப்சிசு "தோற்றம்" என்ற பொருளையும் குறிக்கின்றது.
சிற்றினங்கள்
இந்தப் பேரினம் மூன்று சிற்றினங்களைக் கொண்டுள்ளது:
விளக்கம்
இவை பெரிய மீன்கொத்திகளாகும். இவற்றின் நீளம் 35 செ. மீ. (14 இல்) வரை இருக்கும். இவை மிகப் பெரிய சிவப்பு அல்லது கறுப்பு அலகுகளையும் பிரகாசமான சிவப்பு கால்களையும் கொண்டுள்ளன. இந்த இனங்களின் தலை மற்றும் அடிப்பகுதி வெண்மையாகவோ அல்லது பழுப்பு நிறமாகவோ இருக்கும். இறக்கைகள் மற்றும் பின்புறம் கருமையாக இருக்கும். பல்வேறு நிறங்களில் பச்சை மற்றும் நீலம், பழுப்பு அல்லது கருப்பு நிறத்தில் சிற்றினங்களைப் பொறுத்துக் காணப்படும். பாலின வேறுபாடுகள் காணப்படுவதில்லை.
வாழிடம்
பெலர்கோப்சிசு மீன்கொத்திகள், ஏரிகள், ஆறுகள், முகத்துவாரங்கள் அல்லது கடற்கரைகளுக்கு அருகில் மரங்கள் நிறைந்த பல்வேறு வாழ்விடங்களில் வாழ்கின்றன. இவை இரை தேடும் போது அமைதியாக அமர்ந்திருக்கும், மேலும் இவற்றின் அளவு அதிகமாக இருந்தபோதிலும் பெரும்பாலும் கண்ணுக்குத் தெரியாதவை. இவை பிராந்திய மற்றும் கழுகு போன்ற பெரிய வேட்டையாடும் விலங்குகளை விரட்டும் தன்மையுடையன. இந்த இனங்கள் நண்டு, மீன்கள், தவளை மற்றும் கொறித்துண்ணிகள் மற்றும் இளம் பறவைகளை வேட்டையாடுகின்றன.
பெலர்கோப்சிசு மீன்கொத்திகள் ஆற்றங்கரையில், பட்ட மரத்தில் அல்லது மரக் கரையான் கூட்டில் தங்கள் கூடு தோண்டி வட்டமான வெள்ளை நிற முட்டைகளை இடுகின்றன.
ஆதாரங்கள்
பகுப்பு:பறவைப் பேரினங்கள்
அரசினர் தோட்டம் மெற்றோ நிலையம்
அரசினர் தோட்டம் மெற்றோ நிலையம் (Government Estate Metro Station) சென்னை மெற்றோவின் நீல வழித்தடத்தில் உள்ள ஒரு மெற்றோ இரயில் நிலையமாகும். இந்த நிலையம் சென்னை மெற்றோ, வண்ணாரப்பேட்டை- சென்னை சர்வதேச விமான நிலையத்தின் நடைபாதை 1 இல் உள்ள நிலத்தடி நிலையங்களில் ஒன்றாகும். இந்த நிலையம் சேப்பாக்கம், திருவல்லிக்கேணி மற்றும் சிந்தாதிரிப்பேட்டை சுற்றுப்புறங்களுக்குச் சேவை செய்கிறது.
சென்னை நகரத்தில் இரண்டு மிகப் பெரிய வணிக வீதிகளான ரிச்சி தெரு மற்றும் எல்லிஸ் சாலைக்கு வருபவர்களுக்கு இந்த மெற்றோ நிலையம் மிகவும் பயனுள்ளதாக இருக்கிறது.
சொற்பிறப்பியல்
இந்நிலையம் அருகில் ஓமந்தூரார்அரசு தோட்டம் இருப்பதால் இந்த நிலையத்திற்கு இப்பெயர் சூட்டப்பட்டுள்ளது.
நிலையம்
இந்த நிலையம் 10 பிப்ரவரி 2019 அன்று பொதுமக்களுக்காகத் திறக்கப்பட்டது. இருப்பினும், கட்டுமானப் பணிகளின் சில பகுதிகள் பதவியேற்ற தேதியில் முழுமையடையாமல் இருந்தது.
அமைப்பு
அரசினர் தோட்டம் என்பது நீல வழித்தடத்தில் (சென்னை மெற்றோ) அமைந்துள்ள நிலத்தடி மெற்றோ நிலையமாகும்.
வசதிகள்
அரசினர் தோட்டம் மெற்றோ நிலையத்தில் கிடைக்கக்கூடிய ஏடிஎம்களின் பட்டியல்
பேருந்து
மாந்கரப் போக்குவரத்துக் கழகம் (சென்னை) பேருந்து வழித்தடம்: 1 ஏ, 1 பி, 1 சி, 1 டி, 1 ஜே, 2 ஏ, 3 ஏ, 5 சி, 6 ஏ, 11 ஏ, 11 ஜி, 18 ஏ, 18 டி, 18 இ, 18 கே, 18 ஆர், 21, 22 பி, 26, 26 பி, 26CUT, 26J, 26M, 26R, 27B, 27BCUT, 27BET, 27E, 32, 38C, 40, 51J, 51P, 52, 52B, 52P, 60, 60A, 60D, 60H, 88A, 118A, 138C, 188, 221, 221H, A1, A51, B18, D51, E18, M21C, M51R. இவை அருகிலுள்ள சிம்சன் பேருந்து நிறுத்தத்திலிருந்து நிலையத்திற்கு சேவை செய்கிறது.
ரயில்
சிந்ததாரிபேட்டை தொடருந்து நிலையம்
வெளி இணைப்புகள்
பகுப்பு:சென்னையில் உள்ள தொடருந்து நிலையங்கள் பகுப்பு:சென்னை மெட்ரோ நிலையங்கள்
திருச்செந்தூர் (சட்டமன்றத் தொகுதி)
திருச்செந்தூர் சட்டமன்றத் தொகுதி (Tiruchendur Assembly constituency), தூத்துக்குடி மாவட்டத்தின் ஒரு சட்டமன்றத் தொகுதி ஆகும்.
தொகுதியில் அடங்கியுள்ள பகுதிகள்
மாவீடுபண்ணை, தென் திருப்பேரி (குருக்காட்டூர்), தென்திருப்பேரை (இராஜபதி), சேதுக்குவாய்த்தான், மேல ஆத்தூர், சேர்ந்தமங்கலம், புன்னக்காயல், சுகந்தலை, அங்கமங்கலம், புறையூர், மூக்குப்பொறி, கச்சனாவிளை, நாலுமாவடி, நல்லூர், மூலக்கரை, அம்மன்புரம், வீரமாணிக்கம், வீரபாண்டியன்பட்டணம், பள்ளிப்பத்து, காயாமொழி, மேல திருச்செந்தூர், பரமன்குறிச்சி, குதிரைமொழி, செம்மறிக்குளம், நங்கைமொழி, மெய்ஞானபுரம், மானாடுதண்டுபத்து, லெட்சுமிபுரம்,வாகைவிள்ளை, செட்டியாபத்து, வெங்கடராமானுஜபுரம், ஆதியாக்குறிச்சி, உடன்குடி, குலசேகரப்பட்டனம், மாதவன்குறிச்சி மற்றும் மணப்பாடு கிராமங்கள்.
தென்திருப்பேரை (பேரூராட்சி), ஆத்தூர் (பேரூராட்சி), காயல்பட்டணம் (பேரூராட்சி), ஆறுமுகநேரி (பேரூராட்சி), கானம் (பேரூராட்சி), நாசரேத் (பேரூராட்சி), திருச்செந்தூர் (பேரூராட்சி) மற்றும் உடன்குடி (பேரூராட்சி).
வாக்காளர் எண்ணிக்கை
ஏப்ரல் 29, 2016 அன்று தலைமை தேர்தல் அதிகாரி, தமிழ்நாடு வெளியிட்ட பட்டியலின்படி ,
வெளியிணைப்புகள்
பகுப்பு:தூத்துக்குடி மாவட்டம் பகுப்பு:தமிழ்நாடு சட்டமன்றத் தொகுதிகள்
வழிபாட்டு மரபு
நவீன ஆங்கிலத்தில், வழிபாட்டு மரபு என்ற சொல் வழக்கத்திற்கு மாறான, ஆன்மீகரீதியான, அல்லது தத்துவ நம்பிக்கைகள் அல்லது ஒரு குறிப்பிட்ட ஆளுமையைச் சார்ந்த, குறிக்கோள் அல்லது இலக்கைக் கொண்டு வரையறுக்கப்பட்ட ஒரு சமூகக் குழுவைக் குறிக்க பயன்படுத்தப்படுகிறது, இந்த வார்த்தை தரக்கூடிய பொருள் சர்ச்சைக்குரியதாகவே உள்ளது. மற்றும் இது பிரபலமான கலாச்சாரம் மற்றும் கல்விப்புலம் ஆகிய இரண்டிலும் மாறுபட்ட வரையறைகளைக் கொண்டுள்ளது. மேலும் இது பல ஆய்வுத் துறைகளில் உள்ள அறிஞர்களிடையே தொடர்ந்து வாதத்திற்குரிய மூலமாகவும் இருந்து வருகிறது. இது வழக்கமாக ஒரு சமூகக்குழுவை குறைத்து மதிப்பிடக்கூடிய, இழிவுபடுத்தக்கூடிய சொல்லாகவே கருதப்படுகிறது.
வழிபாட்டுமரபுக்குழு என்ற வார்த்தையின் பழைய பொருளானது - வேறு ஒரு கட்டுரையில் உள்ளடக்கப்பட்டவாறு - அவர்களின் கலாச்சாரத்திற்குள் மரபுரீதியான மற்றும் ஒரு குறிப்பிட்ட நபருடன் மற்றும் பெரும்பாலும் ஒரு குறிப்பிட்ட இடத்துடன் தொடர்புடைய ஆன்மீகரீதியான மற்றும் பக்திசார்ந்த நடைமுறைகளின் தொகுப்பாகும்.